ПРОТОКОЛ № 11
от заседанието на Комисия по правни и институционални въпроси към Пленума на Висшия съдебен съвет, 
проведено на 16 април 2018 г.

Днес, 16 април 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ - отсъства

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА
					ПЛАМЕН НАЙДЕНОВ
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъстват експертните сътрудници на комисията Мартин Величков – и. д. директор на дирекция „Правна“, Цветелина Велинова – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и Зорница Златева - гл. експерт - връзки с обществеността в отдел „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Проект на Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди
- Решение на Министерския съвет № 221/12.04.2018 г. за приемане на Национална програма за закрила на детето 2018 г.  

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Покана за участие в Общото събрание на Европейската мрежа на съдебните съвети (ЕМСС), което ще се проведе в периода 30 май – 1 юни 2018 г., в гр. Лисабон, Португалия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА НА ПЛЕНУМА НА ВСС да участва/да не участва в „Изложението на ЕМСС“, което ще се проведе по време на Общото събрание на ЕМСС за 2018 г. в гр.Лисабон, Португалия.
1.2. ПРЕДЛАГА НА ПЛЕНУМА НА ВСС ДА ОПРЕДЕЛИ И КОМАНДИРОВА за участие в Общото събрание на ЕМСС за 2018 г., за периода 29 май – 2 юни 2018 г., в гр. Лисабон, Португалия, следните лица:

1.2.1.……………………. – член на ВСС;
1.2.2.……………………. – член на ВСС;
1.2.3.……………………. – член на ВСС;
1.2.4.……………………. – член на ВСС;
1.2.5…………………….. – преводач с английски език.

Забележка: На своето заседание на 29.03.2018 г. Пленумът на ВСС излъчи кандидатурата на Гергана Мутафова - член на ВСС, за представител на Висшия съдебен съвет на Република България в Изпълнителния борд на Европейската мрежа на съдебните съвети.

1.3. ПРЕДЛАГА НА ПЛЕНУМА НА ВСС да определи за участие в закритата сесия на 30 май 2018 г., следните двама от четиримата посочени по-горе представители:
1.3.1……………………………………
1.3.2……………………………………

1.4. Пътните разходи, разходите за 4 нощувки по фактически размер, разходите за дневни пари за 5 дни, разходите за медицински застраховки на командированите лица, както и разходите за хонорар на преводача, са за сметка на Висшия съдебен съвет.
1.5. ИЗПРАЩА преписката на комисия „Бюджет и финанси“ за сведение и по компетентност.
1.6. ВНАСЯ материалите за разглеждане с следващото редовно заседание на Пленума на ВСС.

Забележка: Съгласно Правилата за възстановяване на разходите за участие в дейностите на ЕМСС за 2018 г., за участие в Общото събрание на ЕМСС се възстановяват пътни разходи в размер до 400 евро и разходи за настаняване за две нощувки в размер до 150 евро на нощ за един участник от институция-член на ЕМСС.

2. ОТНОСНО: Командироване на представители на ВСС за участие във встъпителна среща и първи годишен семинар за дигитално правосъдие по Проект 3 на ЕМСС за 2017 - 2018 г. „Създаване на Форум за дигитално правосъдие“, за периода 2-5 май 2018 г. в гр. Амстердам, Кралство Нидерландия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

		2.1. ПРЕДЛАГА НА ПЛЕНУМА НА ВСС ДА КОМАНДИРОВА за участие във встъпителната среща и семинар за дигитално правосъдие по Проект 3 на Европейската мрежа на съдебните съвети (ЕМСС) „Създаване на Форум за дигитално правосъдие“ за периода 2 - 5 май 2018 г. в гр. Амстердам, Кралство Нидерландия:
1.1.	 Олга Керелска - член на Висшия съдебен съвет;
1.2.	 Калина Чапкънова - член на Висшия съдебен съвет;
1.3.	 Наталия Андреева - преводач от български на английски език и обратно.

2.2 Пътните разходи, разходите за нощувки по фактически размер, разходите за дневни пари, разходите за медицински застраховки на командированите лица, както и разходите за хонорар на преводача са за сметка на Висшия съдебен съвет.
		2.3. ИЗПРАЩА преписката на комисия „Бюджет и финанси“ по компетентност за разглеждане в заседанието на 18 април 2018 г.
		2.4. Материалите да бъдат внесени за разглеждане като точка в заседанието на Пленума на Висшия съдебен съвет на 26 април 2018 г.
Забележка: Съгласно Правилата за възстановяване на разходите за участие в дейностите на ЕМСС за 2018 г., за участие в срещи по проектите на ЕМСС се възстановяват пътни разходи в размер до 300 евро за един участник от институция - член на ЕМСС.

3. ОТНОСНО: Писма от Офиса на Европейската мрежа на съдебните съвети (ЕМСС) с приложени доклад на Изпълнителния борд на ЕМСС, становище на Върховния съд на Полша по проведените реформи в съдебната система и писмо от президента на ЕМСС за бъдещото членство на Националния съдебен съвет на Полша (НССП) в ЕМСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. ПРИЕМА ЗА СВЕДЕНИЕ писмата от Офиса на Европейската мрежа на съдебните съвети (ЕМСС) с приложени доклад на Изпълнителния борд на ЕМСС, становище на Върховния съд на Полша по проведените реформи в съдебната система и писмо от президента на ЕМСС за бъдещото членство на Националния съдебен съвет на Полша в ЕМСС.
	3.2. Материалите по т.3.1. да се сведат до знанието на членовете на ВСС.

	4. ОТНОСНО: Покана за среща на Борда на Балканската и Евро-средиземноморска мрежа на съдебните съвети (БЕСМСС), която ще се проведе на 18 април 2018 г., в гр. Тирана, Албания

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА СВЕДЕНИЕ поканата за среща на Борда на Балканската и Евро-средиземноморска мрежа на съдебните съвети, която ще се проведе на 18 април 2018 г., в гр. Тирана, Албания.

	5. ОТНОСНО: Обобщена информация по запитване от Международния валутен фонд с молба за предоставяне на информация във връзка с чл. IV от Учредителния договор на организацията (решение на КПИВ, пр. №7/12.03.2018 г., т.2)

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 5.1. ОДОБРЯВА изготвената обобщената информация по запитването от Международния валутен фонд във връзка с чл. IV от Учредителния договор на организацията.
5.2. ИЗПРАЩА информацията по т.1 на постоянния представител на Международния валутен фонд за България и Румъния.

6. ОТНОСНО: Информация от Националния институт на правосъдието за командировани от НИП лица. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 	6.1. ПРИЕМА ЗА СВЕДЕНИЕ докладите на командировани от Националния институт на правосъдието лица във връзка с техни международни участия.
	6.2. ВЪЗЛАГА на дирекция „Международна дейност“ да актуализира информацията за командированите от НИП лица.

7. ОТНОСНО: Покана за участие в IX-та Международна конференция на Международна асоциация за съдебна администрация (IACA), която ще се проведе в периода 16-19 септември 2018 г. гр. Фоз до Игуасу, Бразилия  

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 	7.1. ПРИЕМА ЗА СВЕДЕНИЕ предоставената информация.
	7.2. ИЗПРАЩА преписката на комисия „Бюджет и финанси“ по компетентност за произнасяне относно целесъобразността на разходите за двама представители на ВСС за участие в IX-та Международна конференция на Международна асоциация за съдебна администрация (IACA), която ще се проведе в периода 16-19 септември 2018 г. гр. Фоз до Игуасу, Бразилия.

II. ПУБЛИЧНА КОМУНИКАЦИЯ:

	 8. ОТНОСНО: План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2018 година

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	8.1. ПРИЕМА План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2018 година.
	8.2. ИЗПРАЩА на постоянните комисии към Пленума на ВСС, Съдийската и Прокурорските колегии Плана за действие за изпълнение на Комуникационната стратегия на съдебната власт 2014-2020 от Висшия съдебен съвет през 2018 година за съгласуване, като предоставя възможност на членовете на ВСС и постоянните комисии да направят предложения и препоръки по него, в срок до 27.04.2018 г.
	8.3. ПРЕДЛАГА НА ПЛЕНУМА НА ВСС ДА ОДОБРИ Плана за действие за изпълнение на Комуникационната стратегия на съдебната власт 2014-2020 от ВСС през 2018 година, с направените предложения и допълнения и предлага проектът на Плана да бъде включен като редовна/допълнителна точка в дневния ред на първото заседание на Пленума на ВСС през м. май 2018 г. 

9. ОТНОСНО: Организация и координиране на отчета за напредъка по изпълнението на Комуникационната стратегия на съдебната власт през 2017 г. и подготовка във връзка с изготвянето на План за действие за изпълнението на Стратегията от органите на съдебната власт през 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	9.1. ПРИЕМА ЗА СВЕДЕНИЕ писмото от председателя на Върховния касационен съд, с приложен План за действие за изпълнение на Комуникационната стратегия на съдебната власт за 2018 г. на съдилищата в Република България, писмата от главния инспектор на  Инспектората към ВСС с приложени План за действие за изпълнение на Комуникационната стратегия на съдебната власт на ИВСС за 2018 г. и информация в табличен вид за изпълнението на индикаторите със стойности за 2015 г., 2016 г. и 2017 г., както и писмото на директора на Националния институт на правосъдието ведно с доклад за 2017 г. по Механизма за мониторинг и оценка на изпълнението на Комуникационната стратегия на съдебната власт 2014-2020, таблица за отчитане на напредъка по комуникационния план за 2017 г. и план за действие за изпълнение на Комуникационната стратегия на съдебната власт за 2018 г.
	9.2. ПРИЕМА ЗА СВЕДЕНИЕ проекта на План за действие за изпълнение на Комуникационната стратегия на съдебната власт през 2018 година, обобщаващ предоставената информация от ВКС, ИВСС и НИП. 
	9.3. ИЗПРАЩА напомнителни писма до председателя на ВКС, председателя на ВАС, главния прокурор на Република България,  главния инспектор на ИВСС и директора на НИП, с молба в най-кратък срок да предоставят информацията, съгласно решение на КПИВ по протокол № 1/15.01.2018 г., т. 10, както следва: 
- План за действие за изпълнение на Комуникационната стратегия на съдебната власт за 2018 г.;
- Докладите за напредъка по изпълнение на Комуникационната стратегия на съдебната власт през 2017 г., ведно с попълнените, съобразно своята компетентност таблица, за изпълнението на „Плана за действие за изпълнение на Комуникационната стратегия на съдебната власт за 2017 г. и таблица с индикаторите по Механизма за мониторинг и оценка.

	9.4. След изготвяне на обобщените таблици с попълнените индикатори по Механизма за мониторинг и оценка и отчета на Плана за действие за изпълнение на Комуникационната стратегия на съдебната власт за 2017 г. от органите на съдебната власт, същите да бъдат внесени като точка от дневния ред за разглеждане в заседание на КПИВ.
9.5. ИЗПРАЩА на „А Дейта Про“ ООД предоставената от ИВСС и НИП
информация за напредъка по изпълнението на Комуникационната стратегия на съдебната власт през 2017 г., във връзка с изготвянето на годишния външен мониторингов доклад.

10. ОТНОСНО: Информация за Графика за провеждане на информационната кампания „Ден на отворените врати“ в органите на съдебната власт през 2018 г. и предложения за теми, под чийто надслов да се провежда инициативата през 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	10.1. ПРИЕМА ЗА СВЕДЕНИЕ Информацията за Графика за провеждане на информационната кампания „Ден на отворените врати“ в органите на съдебната власт през 2018 г. и предложенията за теми, под чийто надслов да се провежда ежегодната информационна кампания.
	10.2. Ежегодната информационната кампания „Ден на отворените врати“ в органите на съдебната власт да се провежда под надслов:
- „Открито за съдебната власт“;
	10.3. ВЪЗЛАГА на експертите в отдел „Публична комуникация и протокол“ да допълнят информацията в таблицата с Графика за провеждане на информационната кампания „Ден на отворените врати“ в органите на съдебната власт през 2018 г., с посочените теми, под чиито надслов ще се проведе инициативата в съответните органи на съдебната власт.
	10.4. ВЪЗЛАГА на експертите в отдел „Публична комуникация и протокол“ да изготвят и изпратят писма до административните ръководители на органите на съдебната власт, за предложените теми, под чийто надслов да се провежда ежегодната информационна кампания през 2018 г. Да се предложи на административните ръководители, които не са предоставили информация за провеждане на „Ден на отворените врати“, но са планирали дати, да ги посочат, за да бъдат включени в Графика, който е публикуван на интернет сайта на ВСС.
	10.5. ВЪЗЛАГА на отдел „Публична комуникация и протокол“ да изготви и изпрати писма до административните ръководители на органите на съдебната власт, с молба да предоставят своевременно информация за проведените „Дни на отворените врати“ през 2018 г., като посочат темата на инициативата, участниците, приложените добри практики и иновативни подходи, както и предложения за определяне на надслов на кампанията за 2019 година.

11. ОТНОСНО: Писмо от административния ръководител на Окръжна прокуратура – Разград във връзка с проведен „Ден на отворените врати“ през м. март 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	11.1. ПРИЕМА ЗА СВЕДЕНИЕ писмо от административния ръководител на Окръжна прокуратура – Разград във връзка с проведен „Ден на отворените врати“ през м. март 2018 г.
	11.2.	ВЪЗЛАГА на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2018 година.
	11.3. Писмата от административните ръководители във връзка с проведените „Дни на отворените врати“ да се обобщават от експертите от отдел „Публична комуникация и протокол“ и да се представят на всеки три месеца на заседание на Комисията (решение на КПИВ по протокол № 40/04.12.2017 г., т. 5)

	III. ПРАВНИ ВЪПРОСИ: 

12. ОТНОСНО: Обобщение на отговорите на Въпросник до държавите членки и наблюдатели на Европейската мрежа на съдебните съвети (ЕМСС) относно действията и мерките, при констатиране на жалби или искови молби, в които е използван недопустим език - в изпълнение на решение на КПИВ по пр. №2/22.01.2018 г., т.1 /отложена по протокол №9 /26.03.2018 г. от заседание на КПИВ/ и обобщение на постъпилите от органи на съдебната власт предложения за законодателни промени

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 	12.1. Обобщението на постъпилите от органи на съдебната власт предложения за законодателни промени, обобщението от отговорите на членове и наблюдатели на Европейската мрежа на съдебните съвети и всички постъпили предложения да бъдат изпратени на сформираната от Министерството на правосъдието Работна група за изработване на предложения за изменение и допълнение на Гражданския процесуален кодекс.
	12.2. Решението, ведно с копие от административната преписка, да бъдат изпратени на председателя на Върховния касационен съд.
	12.2. Обобщението на постъпилите от органи на съдебната власт предложения за законодателни промени да бъде публикувано на интернет страницата на Висшия съдебен съвет, раздел „КПИВ“. 

13. ОТНОСНО: Проекти на становища на Висшия съдебен съвет по конституционно дело №2/2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 	13. ВНАСЯ проектите на становище на Висшия съдебен съвет по конституционно дело №2/2018 г. за разглеждане от Пленума на ВСС на заседание на 26.04.2018 г.

14. ОТНОСНО: Законопроект за изменение и допълнение на Закона за Държавна агенция „Национална сигурност“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 	14. ОТЛАГА точката за разглеждане на заседание на Комисията на 23.04.2018 г., с оглед запознаване и изразяване на становище. 
15. ОТНОСНО: Писмо от главния инспектор на Инспектората към Висшия съдебен съвет и становище на инспектор от ИВСС по писмо от Държавна агенция за закрила на детето, и констативен протокол от извършена проверка в Дирекция „Социално подпомагане“ – гр. Кула, изпратени на ИВСС в изпълнение на решение на КПИВ по т.6.3. от Протокол №4/12.02.2018 г. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 	15. ПРИЕМА ЗА СВЕДЕНИЕ писмото от главния инспектор на Инспектората към Висшия съдебен съвет и становище на инспектор от ИВСС по писмо от Държавна агенция за закрила на детето, и констативен протокол от извършена проверка в Дирекция „Социално подпомагане“ – гр. Кула.

	ДОПЪЛНИТЕЛНИ ТОЧКИ:

16. ОТНОСНО: Проект на Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 	16.1. ПОДКРЕПЯ приетия от Комисия управление на собствеността Проект на Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди. 
	16.2. ВНАСЯ Проекта за разглеждане на от Пленума на ВСС на заседание на 26.04.2018 г. 

17. ОТНОСНО: Решение на Министерския съвет № 221/12.04.2018 г. за приемане на Национална програма за закрила на детето 2018 г.  

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

17.1. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ да приеме за сведение Решение на Министерския съвет № 221/12.04.2018 г. за приемане на Национална програма за закрила на детето 2018 г.;
17.2. ВНАСЯ предложението за разглеждане в заседание на Пленума на Висшия съдебен съвет, насрочено за 26.04.2018 г.

ПРЕДСЕДАТЕЛ
                                                                    НА КОМИСИЯТА:		/П/ 
ЦВЕТИНКА ПАШКУНОВА